stanford-oval/wikipedia huggingface dataset:
Summer Days (kappale)

| ”Summer Days” Martin Garrix ft>  Macklemore & Patrick Stump |
| --- | --- | --- |

Singlen tiedot
 Julkaistu: 25. huhtikuuta 2019
 Tuottaja(t): Martin Garrix
 Tyylilaji: Dance-pop, hip hop
 Kesto: 02.43
 Levy-yhtiö: STMPD RCRDS, Epic Amsterdam, Sony Netherlands
Martin Garrixin muut singlet
| ”Mistaken” 2019 | ”Summer Days” 2019 | ”These Are the Times” 2019 |
Macklemoren muut julkaisut
| ”I Don't Belong in This Club” 2019 | ”Summer Days” 2019 |   |
Patrick Stumpin muut julkaisut
| ”San Diego” 2016 | ”Summer Days” 2019 | ”Same Drugs” 2019 |
Summer Days on alankomaalaisen DJ-tuottaja Martin Garrixin kappale, jolla vierailevat myös Macklemore sekä Patrick Stump Fall Out Boysta. Sen julkaisi STMPD RCRDS digitaalisesti ladattavana singlenä 25. huhtikuuta 2019. Kappaleelle on toteutettu myös Colin Tilleyn ohjaama musiikkivideo, joka julkaistiin 22. toukokuuta 2019. Kappaleesta muodostui kohtalainen menestys, sen päästyä singlelistan kymmenen parhaan joukkoon Belgiassa, Irlannissa, Latviassa, Liettuassa, Slovakiassa, Tšekissä, Ukrainassa, Unkarissa ja Yhdysvalloissa.
Käännös suomeksi
Iiwanajulma

| Iiwanajulma> Tiedot |
| --- | --- |
Toiminnassa:  2000– 
Tyylilaji:  Alternative, Metal
Laulukieli:  suomi
Jäsenet:  Timo:,  kitara, keyboards   Wille:,  laulu, keyboards   Teemu:,  rummut   Matias:,  basso  
Levy-yhtiö:  UHO Production  
Aiheesta muualla
www.iiwanajulma.fi/
Infobox OKNimi-testi OK: 
Suomalaisen ekspressiivisen vaihtoehtometallin pioneeri Iiwanajulma on tunnettu paitsi omaperäisestä ja rohkeasta musiikillisesta ilmaisustaan, myös osuvista ja paradoksaalisen sydäntä särkevistä sanoituksista. Iiwanajulma on valmistelemassa 2024 viidettä studioalbumiaan ja tästä on julkaistu ensimmäinen single. "Reaktio"-singlen myötä Iiwanajulma lupaa jälleen upottaa kuulijansa musiikilliseen maisemaan, jossa voimakkaat ja vinoutuneet kitarariffit yhdistyvät viettelevään katharsiksenomaiseen kertosäkeeseen.
Iiwanajulma on julkaissut neljä pitkäsoittoa, joista toinen, vuonna 2008 julkaistu Tuhottu Tila keräsi lukuisia kiitettäviä arvioita, mm. Helsingin Sanomien Nyt-liitteessä 5/5, ja valittiin vuoden kiitellyimpien levyjen joukkoon. Levyn aloitusraidasta tehty animaatio-musiikkivideo  sai kunniamaininnan Oulun Musiikkivideofestivaaleilla 2008. Videon ohjasi Henrik Mennander.
Iiwanajulman musiikki oli alkuvaiheessa raskaan rockin ja metallin suoraviivaisempaa tulkintaa. Musiikkityyli kehittyi 2000-luvun aikana monimuotoisempaan suuntaan ja sai synkempiä ja tummempia piirteitä. Vuonna 2011 Iiwanajulma aloitti kolmannen levyn esituotannon ja äänitykset. Albumi, Hallelujah, julkaistiin 24. tammikuuta 2014. Yhtyeen neljäs albumi Casino Loyale julkaistiin digitaalisena 30.10.2020.
Jäsenet > Perustajajäsenet

Timo Hänninen: kitara
Wille Hartonen: basso, laulu
Janne Hartonen: kitara, laulu
Tommi Karvinen: rummut
Jarmo Hänninen: kitara
Jäsenet > Nykyiset

Timo Hänninen: kitara
Janne Hartonen: kitara
Wille Hartonen: laulu
Teemu Ruokonen: rummut
Matias Aaltonen: basso
Tuotanto > Albumit

Sitä ei ole mitä en näe (2006)
Tuhottu Tila (2008)
Hallelujah (2014)
Casino Loyale (2020)
Tuotanto > Muita julkaisuja

Kuun lapsi EP (2002)
Iiwanajulma EP (2003)
Kuningas EP (2004)
Huume CDS (2006)
Rakkaani CDS (2007)
Tuotanto > Arviot

Tuhottu Tila:
Helsingin Sanomat NYT -liite 18.4.2008
5 tähteä (Jussi Alroth)
Aiheesta muualla

Yhtyeen facebook
MySpace
Iiwanajulma Last.fm:ssä (englanniksi)
Tuhottu Tila -levy ja yhtyeen videoita:  Iiwanajulma Channel (youtube).
Israelin ilmavoimien 69. laivue

69. laivueen F-15I vuonna 2015.
Israelin ilmavoimien 69. laivue "Pathishim" (Vasarat) perustettiin Israelin itsenäisyyssodan aikana B-17-pommikoneita käyttäväksi pommituslaivueeksi.
Taustaa

Juutalaiset yrittivät valmistautua uhkaavaan itsenäisyyssotaan hankkien aseita, mistä saivat. Keväällä 1948 välittäjä onnistui ostamaan neljä toisen maailmansodan aikaista raskasta B-17-pommikonetta 15 000 dollarin kappalehinnalla. Koska Israelin itsenäisyyssodan puhjettua Yhdysvallat julisti asevientikiellon, hankitut lentokoneet  piti joko lentää pian pois Yhdysvalloista tai ottaa riski siitä, että FBI takavarikoi ne. Kolme koneista lensi 12. kesäkuuta 1948 Miamista Puerto Ricoon ilmoittaen lentosuunnitelmakseen Brasilian. Lentokoneet lähtivät kuitenkin  Portugalin Azoreille, missä varmistettiin polttoaineen riittävyys Atlantin yli Korsikalle. Koneet laskeutuivat 17. kesäkuuta Tšekkoslovakian Ezioniin, mitä maan hallitus salli Israelin käyttävän rahtilehtoihinsa. Pitkät lennot olivat kuitenkin herättäneet Yhdysvaltain huomion, ja kun viimeinen kone oli lähdössä Azoreilta, se otettiin kiinni Yhdysvaltain hallituksen puolesta. Kolme ensimmäistä lentävää linnoitusta jäi Tšekkoslovakiaan kolmeksi viikoksi, minkä aikana koneisiin pyrittiin hankkimaan niistä poistetut alkuperäiset ampujantornit ja muita laitteita, mutta tuloksetta. Koneet lensivät 15. heinäkuuta 1948 Israeliin.
Koneiden saapumiseen saakka Israelin ilmavoimilla oli ollut käytössään pommitustarkoituksiin vain muunnettuja kuljetuskoneita, kuten C-47 tai de Havilland Dragon Rapide. B-17:llä oli suuri pommikuorma ja se kykeni suorittamaan tehtävänsä päivänvalossa ilman hävittäjäsuojaa.
Laivueen perustaminen ja varhainen toiminta

Ramat Davidin lentotukikohdassa muodostettiin Israelin ilmavoimien 69. laivue "Patishim" eli Vasarat. Laivue kykeni lentämään kolme pommituslentoa päivässä jokaisella koneellaan. Koneiden tehtäviksi määriteltiin egyptiläisten kohteiden pommittaminen. Kahdelle annettiin tehtäväksi pommittaa Gazan kaupunkia ja Egyptin el-Arishin lentotukikohtaa. Maalien löytäminen kuitenkin epäonnistui ja koneet pommittivatkin Rafiahia. Kolmas B-17 oli määrätty pommittamaan Kairoa, minkä egyptiläiset olivat jättäneet täysin vaille ilmapuolustusta. Kuninkaalliseen palatsiin ja upseerikouluun aiottu pommilasti ei osunut kohdalleen ja 30 siviilia sai surmansa. Koneet palasivat Ekronin lentotukikohtaan.  Israel aloitti 15. lokakuuta 1948 operaatio Joavin avatakseen tien saarretuun Negevin autiomaahan. B-17-koneet pommittivat etelärintamalla Egyptin joukkoja ja jatkoivat Siinaille. 1. tammikuuta 1949 ne hyökkäsivät kahta egyptiläistä Tel Avivia tykeillä tulittavaa Egyptin laivaston hävittäjää vastaan, mutta eivät osuneet niihin. Kesäkuuhun 1949 mennessä 69. laivue oli lentänyt noin 200 pommituslentoa.
Laivue siirtyi itsenäisyyssodan jälkeen Ekronin lentotukikohtaan ja sieltä 1953 Hazoriin. Koneiden ylläpito osoittautui vaikeaksi. Israelin ilmavoimat onnistui kuitenkin hankkimaan alkuperäisiä varaosia ja ampumatorneja sekä ainakin yhteen kolmesta koneesta meritutkan. Niistä tuli merivalvontakoneita. Kesäkuussa ja heinäkuussa 1956 koneet lähetettiin varastoitavaksi Bedek Aviationiin Lodin lentokentälle, mutta Suezin kriisin puhjettua kaksi niistä otettiin palveluskäyttöön lokakuussa 1956. Koneita pidettiin valmiudessa Ramat Davidin lentokentällä pommittamaan Egyptin lentokenttiä siltä varalta, että Egyptin ilmavoimat hyökkäävät israelilaisjoukkoja vastaan. 31. lokakuuta 1956 koneet pommittivat Gazan kaistaa. Marraskuun alun pommitusyritykset eivät onnistuneet heikon sään vuoksi. 2. marraskuuta toinen B-17:stä vaurioitui maasta tullesta tulituksesta. 4. marraskuuta kumpikin kone epäonnistui tehtävässään pommiluukun häiriöiden vuoksi. B-17:t poistettiin lopullisesti käytöstä 1958 eikä Israelin ilmavoimilla ole sen jälkeen ollut strategisia pommikoneita.
Myöhemmät konehankinnat ja toiminta

Israel ilmaisi kiinnostuksensa hankkia F-4 Phantom -hävittäjiä 1965, mutta Yhdysvallat ei ollut valmis myymään sille kuin A-4 Skyhawk -hävittäjiä. Vuoden 1967 Kuuden päivän sodan jälkeen Ranska oli Israelin ilmavoimien pääaseistaja, mutta se asetti Israelin vientikieltoon jo seuraavana vuonna Beirutin lentokentälle tehdyn kommandohyökkäyksen jälkeen. Siksi Israelin oli jälleen käännyttävä Yhdysvaltain puoleen. Lyndon B. Johnson suostui myymään Israelille Peace Echo -sopimuksella 44 F-4E:ä ja kuusi F-4F:ä. 25. maaliskuuta 1969 israelilaiset saattoivat aloittaa harjoittelun uusilla koneillaan. Neljä ensimmäistä osoitettiin Shmuel Hetzin komentamalle 201. laivueelle "Ha'ahat" (Yksi) ja 23. lokakuuta Avihu Ben-Nunnin komentama 69. laivue seuraavat koneet. Egypti kävi rajoitettua sotaa Israelia vastaan saadakseen takaisin kuuden päivän sodassa menettämänsä Siinain. Israelilaisten F-4 Phantom II:ien ensimmäinen taistelulento suoritettiin 5.  lokakuuta 1969 Etelä-Siinailla 201. laivueen komentajan Shmuel Hetzin johdolla.
69. laivue sai käyttöönsä F-4 Phantom II:ien jälkeen F-15I:t. Niiden on arveltu olevan yksi mahdollisuus sotilaallisen ratkaisun hankkimiseksi Iranin ydinkriisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Stratfor (englanniksi)
Tagaloa

Tagaloa tarkoittaa samoankielellä tarujen ylijumalaa. Maorien mytologiassa ilmiö tunnetaan nimellä Tangaroa.
Sävy

Puhtaat värisävyt väriympyrässä
Alkuperäisen kuvan (vasen yläkulma) sävyjä muuteltu värien kirkkauksien ja kylläisyyksien pysyessä samoina.
Sävy on värin sijainti spektrissä. Jokaista värisävyä vastaa oma valon aallonpituus violetin lyhyestä aallonpituudesta punaisen pitkään aallonpituuteen.selvennä Perussävyihin viitataan nimillä kuten punainen, sininen, vihreä ja keltainen. Sävyjä on kuitenkin rajaton määrä, sillä spektrin värisiirtymät ovat portaattomia. Valonlähteen värisävyä vastaavaa lämpötilaa kutsutaan värilämpötilaksi.
Sävyssä eivät ole mukana värin kaksi muuta pääominaisuutta, kirkkaus ja kylläisyys. Sävy pysyy siis samana vaikka väri tummenee tai vaalenee, tai muuttuu värikylläisemmäksi tai harmaammaksi.
Aiheesta muualla

Kuvia tai muita tiedostoja aiheesta Sävy Wikimedia Commonsissa
Stowa

STOWA on Engelsbrandissa, Saksassa perustettu rannekellomerkki. Sen omistaa Jörg Schauer, joka omistaa myös Schauer-rannekellobrändin ja DUROWE-rannekellonvaraosabrändin.
Aiheesta muualla

Yrityksen verkkosivusto
STOWA-keskustelufoorumi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stowa
Käännös suomeksi
Japaninviiriäinen

| Japaninviiriäinen |
| --- | --- |
 Kullanvärinen japaninviiriäinen
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Perdicinae
Suku::  Viiriäiset Coturnix
Laji::  japonica
Kaksiosainen nimi
 Coturnix japonica  Temminck & Schlegel, 1849 
Katso myös
   Japaninviiriäinen Wikispeciesissä   Japaninviiriäinen Commonsissa 
Infobox OKNimi-testi OKIUCN-testi OK: 
Japaninviiriäinen (Coturnix japonica) on viiriäisten sukuun kuuluva pieni kanalintu, jota tarhataan munien vuoksi.
Japaninviiriäisiä elää eri puolilla Itä-Aasiaa kuten Mongoliassa, Japanissa, Koreassa ja Kiinassa. Sen elinympäristöä ovat ruohikkomaat, pellot ja jokien rannat.
Koko ja ulkonäkö

Japaninviiriäinen on väritykseltään ruskeankirjava ja valkoinen juova kulkee linnun silmän yläpuolella. Naaraat ovat kookkaampia kuin koiraat. Paino on noin 110–160 grammaa.
Tarhaaminen

Japaninviiriäisiä tarhataan munien ja lihan vuoksi. Tarhatulta japaninviiriäiseltä on hautomisvietti lähes täysin kadonnut, joten lisääminen tapahtuu aina hautomakoneen avulla. Haudonta-aika on 16–17 vrk. Poikaset ovat syntyessään 6–7 gramman painoisia. Tarhatuissa japaninviiriäisissä on villivärisen lisäksi useita erilaisia ruskeita värimuotoja, sekä myös valkoisia ja kirjavia. Sukupuolen määritys tapahtuu seuraamalla käyttäytymistä: koiraat kulkevat hieman pystymmässä ja ääntelevät ”kiroilemalla” selvästi terävämmin kuin naaraat, jotka ovat lisäksi kookkaampia ja ruumiiltaan pyöreämpiä. Sukukypsillä koirailla on myös peräaukon yläpuolella patti, jonka avulla sukupuolen voi myös määrittää. Kahta koirasta ei pääsääntöisesti voi pitää samassa häkissä, vaikka välillä se onnistuukin. Häkin pitää olla vähintään puoli metriä, mieluummin korkeampikin. Säikähtäessään viiriäiset hyppäävät ilmaan ja voivat taittaa niskansa.
Japaninviiriäisille voi ruokana antaa kanojen rehua. Tämän lisäksi ne tarvitsevat kalkkia ja karheaa hiekkaa.
Aiheesta muualla

Japanese Quails (Arkistoitu – Internet Archive) (englanniksi)
www.munanetti.net
ITIS: Coturnix japonica (englanniksi)
BirdLife: Coturnix japonica (Arkistoitu – Internet Archive) (englanniksi)
Jake McDorman

| Jake McDorman> Henkilötiedot |
| --- | --- |
Koko nimi:  John Allen McDorman IV
Syntynyt: 8. heinäkuuta 1986 (ikä 38)  Dallas, Texas, Yhdysvallat
Ammatti:  näyttelijä
Näyttelijä
Merkittävät roolit:  Evan Chambers (Kampus Greek)
Aiheesta muualla
IMDb 
Elonet
Jake McDorman (s. 8. heinäkuuta 1986) on yhdysvaltalainen näyttelijä, joka on näytellyt muun muassa elokuvassa Aquamarine hengenpelastaja Raymondia ja Kampus Greekissa Evania. McDorman näytteli pääosaa Brian Finchiä CBS:n jännityssarjassa Limitless. Hän on myös vieraillut esimerkiksi televisiosarjoissa C.S.I. Miami ja House.
Biografia > Nuoruus

McDorman syntyi Dallasissa, Texasissa Deborah Gale (o.s. Stallings) ja John Allen McDorman III:lle. McDormanilla on pikkusisko, Morgan, sekä isosiskopuoli, Mandy. Lopetettuaan Boy Scouts of Americassa panostaakseen näyttelijänuraansa McDorman sai ensimmäisen roolinsa esittäen partiolaista opetusvideossa. McDorman opiskeli näyttelemistä Dallas Young Actors Studiossa ja kävi Richmondin High Schoolia, Westwood Junior High Schoolia sekä Northwood Hills Elementary Schoolia.
Filmografia > Elokuvat

2005: Echoes of Innocence - Dave
2006: Clark and Michael - Nate
2006: Aquamarine - Raymond
2006: Anna palaa 3  - Brad Warner
2007: Die Hard 4.0 - Jim
2010: Craigslist Killer - Phillip Markoff
2014: American Sniper - Ryan "Biggles" Job
Filmografia > Televisio

2003: Run of the House (2 jaksoa: "Pilot" ja "Kiss & Tell") - Scott Banks
2004–2005: Quintuplets (22 jaksoa) - Parker Chase
2006: House (1 jakso: "Safe") - Dan
2006: C.S.I. Miami (1 jakso: "Going, Going, Gone") - Carl Thornton
2007: Todistettavasti syyllinen (1 jakso: "Knuckle Up") - Tanner
2007–2011: Kampus Greek - Evan Chambers
2015-: Limitless - Brian Finch
Filmografia > Palkinnot

2004: The Teen Choice Awards 2004
Syvälampi

Syvälampi voi tarkoittaa seuraavia:
Syvälampi, lampi Hartolassa
Syvälampi, lampi Jyväskylän Nyrölässä
Syvälampi, järvi Kangasniemellä
Syvälampi, lampi Keuruulla
Syvälampi, järvi Kinnulassa
Syvälampi, lampi Kouvolan Rasissa
Syvälampi, järvi Lohjalla
Syvälampi, lampi Luumäellä
Syvälampi, järvi Mikkelin Mesiäniemessä
Syvälampi, järvi Mikkelin Otavassa
Syvälampi, lampi Multialla
Syvälampi, järvi Salon Suomusjärvellä
Syvälampi, lampi Virroilla
Motelli Syvälampi, Suomusjärven Syvälammella toiminut motelli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syvälampi”, voi hakea sivunnimihaulla, laajalla sivunnimihaulla tai tekstihaulla.
Israelin jalkapallomaajoukkue

Israelin jalkapallomaajoukkue edustaa Israelia kansainvälisissä jalkapallon maaotteluissa. Vaikka Israel on maantieteellisesti Aasian valtio, se on Euroopan maanosaliiton UEFAn jäsen. Sen vuoksi Israelilla on oikeus osallistua jalkapallon EM-kisoihin karsintoineen sekä jalkapallon MM-kisoissa UEFAn karsintoihin.
Historiansa aikana Israel on osallistunut MM-kilpailujen karsintoihin viiden eri maanosaliiton mukana: Aasian, Afrikan, Etelä-Amerikan, Euroopan ja Oseanian karsinnoissa. Vuodesta 1994 lähtien se on ollut Euroopan jalkapalloliiton UEFAn jäsen.
Historia

Israelin jalkapalloliitto (IFA) perustettiin vuonna 1928 Palestiinan jalkapalloliiton nimellä, 20 vuotta ennen Israelin valtion perustamista. FIFAn jäsen siitä tuli vuonna 1929. Palestiinan joukkue osallistui 1934 ja 1938 MM-kisojen karsintoihin. Ensimmäisen ottelunsa se pelasi 1934 karsinnoissa Egyptiä vastaan häviten maalein 7-1. Joukkueen ainoan maalin teki Avraham Nudelmann.
Vuonna 1964 Israel isännöi Aasian mestaruusturnausta ja voitti pokaalin kaadettuaan loppuottelussa Etelä-Korean maalein 2-1. Olympialaisiin Israel otti ensi kerran osaa 1968 Meksikossa, missä se hävisi puolivälierässä Bulgarialle. 
Israelin ainoa esiintyminen MM-lopputurnauksessa nähtiin 1970 Meksikon kisoissa, missä se jäi alkulohkossaan viimeiseksi hävittyään Uruguaylle ja pelattuaan tasan Ruotsin ja aina loppuotteluun asti selviytyneen Italian kanssa. Toistamiseen Israel oli mukana olympialaisissa 1976 Montrealissa, missä taival tyssäsi jälleen puolivälieriin, tällä kertaa Brasiliaa vastaan.
1990 Italian MM-kisojen karsinnoissa Israel eteni Oseanian lohkosta jatkokarsintoihin Kolumbiaa vastaan, mutta hävisi kaksiosaisen ottelun maalein 1-0 ja 0-0. Israel selvitti tiensä myös 2000 EM-kisojen jatkokarsintoihin, missä se kuitenkin hävisi Tanskalle.
Entisiä pelaajia

| 0 | 1 | 2 |
| --- | --- | --- |
|  Yossi Abukasis  Reuven Atar  Dudu Awat  Tal Ben Haim  Yossi Benayoun  Eyal Berkovic  Avi Cohen  Tamir Cohen  Gideon Damti  Nir Davidovich |  Yehoshua Feigenbaum  Bonni Ginzburg  Shiye Glazer  Ya'akov Hodorov  Uri Malmilian  Alon Mizrahi  Avi Nimni  Eli Ohana  Avi Ran  Haim Revivo |  Zvi Rosen  Ronny Rosenthal  Itzhak Shum  Giora Spiegel  Mordechai Spiegler  Nahum Stelmach  Avi Strool  Yitzhak Visoker  Yochanan Vollach  Roby Young |
Entisiä valmentajia

Luis Fernández
Avram Grant
Eli Guttman
Dror Kashtan
Elisha Levy
Richard Møller Nielsen
Emmanuel Scheffer
Aiheesta muualla

Israelin jalkapalloliitto (Arkistoitu – Internet Archive)
Luettelo A-maaotteluista (RSSSF)
Tamias durangae

| Tamias durangae> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Suku::  Maaoravat Tamias
Laji::  durangae
Kaksiosainen nimi
 Tamias durangae  (J. A. Allen, 1903) 
Katso myös
   Tamias durangae Wikispeciesissä   Tamias durangae Commonsissa 
Infobox OKNimi-testi OKIUCN-testi OK: 
Tamias durangae tai Neotamias durangae on maaoravien sukuun kuuluva jyrsijä, joka on kotoperäinen Meksikossa.
Tamias cinereicollis

| Tamias cinereicollis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Tribus::  Marmotini
Suku::  Maaoravat Tamias
Laji::  cinereicollis
Kaksiosainen nimi
 Tamias cinereicollis  (J. A. Allen, 1890) 
Katso myös
   Tamias cinereicollis Wikispeciesissä   Tamias cinereicollis Commonsissa 
Infobox OKNimi-testi OKIUCN-testi OK: 
Tamias cinereicollis tai Neotamias cinereicollis on maaoravien sukuun kuuluva jyrsijä. Se on kotoperäinen Yhdysvalloissa Arizonan ja New Mexicon osavaltiossa.
Tamias dorsalis

| Tamias dorsalis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Suku::  Maaoravat Tamias
Laji::  dorsalis
Kaksiosainen nimi
 Tamias dorsalis  (Baird, 1855) 
Katso myös
   Tamias dorsalis Wikispeciesissä   Tamias dorsalis Commonsissa 
Infobox OKNimi-testi OKIUCN-testi OK: 
Tamias dorsalis tai Neotamias dorsalis on pienikokoinen maaoravien sukuun kuuluva jyrsijä.
Taito (nimi)

| Taito |
| --- | --- |
Nimipäivä:   
– suomenkielinen:  14. huhtikuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  suomen sana taito
Infobox OKNimi-testi OK: 
Taito on suomalainen miehen etunimi. Alku­perältään se kuuluu niihin 1800-luvun lopulla käyttöön tulleisiin nimiin, jotka liittyvät vanhempien lapsilleen toivomiin ominaisuuksiin tai käytän­nölli­siin taitoihin. Taitoa ehdotettiin nimeksi jo vuonna 1865, mutta almanakkaan se tuli vasta vuonna 1950, josta lähtien nimipäivä on ollut 14. huhtikuuta.
Digi- ja väestötietoviraston tietojen mukaan nimi on vuoden 2019 loppuun mennessä annettu 2 702 miehelle sekä muutamalle ennen vuotta 1920 syntyneelle naiselle.
Tunnettuja Taitoja

Taito Haara (s. 1942), voima- ja painonnostaja
Taito Hoffrén (s. 1974), laulaja ja säveltäjä
Taito Kantonen (1900–1993), amerikansuomalainen teologi
Taito Kawata (s. 1983), suomalais-japanilainen elokuvaohjaaja
Taito Mäkelä (1913–1974), näyttelijä
Taito Mörk (1922–2005), varastopäällikkö, keräilijä ja kotiseutuneuvos
Taito Nurminen (1895–1981), jääkärikapteeni
Taito Tuunanen (s. 1950), merkonomi ja sijoittaja
Taito Uusitalo (1922–2023), arkkitehti
Taito Vainio (1935–2001), harmonikkataiteilija ja säveltäjä
Jadwiga Piłsudska

| Jadwiga Piłsudska |
| --- | --- |

Henkilötiedot
Syntynyt: 28. helmikuuta 1920 Varsova, Puola
Kuollut: 16. marraskuuta 2014 (92 vuotta) Varsova, Puola
Kansalaisuus:   Puola
Sotilashenkilö
Palvelusmaa(t):   Yhdistynyt kuningaskunta
Palvelusvuodet:  1942–1944
Sotilasarvo:  second officer
Joukko-osasto:  Air Transport Auxiliary
Jadwiga Piłsudska-Jaraczewska (28. helmikuuta 1920 Varsova, Puola – 16. marraskuuta 2014 Varsova) oli puolalainen lentäjä ja arkkitehti, joka palveli toisen maailmansodan aikana brittiläisissä liittoutuneiden sotilaslentokoneita siirtolentäneissä Air Transport Auxiliary -joukoissa.
Elämä > Lapsuus ja nuoruus

Piłsudska syntyi Varsovassa 28. helmikuuta 1920. Hänen isänsä oli Puolan valtionpäämies ja maata vuosina 1926–1935 de facto hallinnut Józef Piłsudski. Hänen äitinsä oli Piłsudskin silloinen rakastajatar Aleksandra Szczerbinska, jonka kanssa Piłsudski meni naimisiin vuonna 1921 hänen ensimmäisen vaimonsa kuoltua. Piłsudska ja hänen isosiskonsa Wanda olivat nuoresta lähtien mukana isänsä julkisissa esiintymisissä.
Piłsudska oli kiinnostunut ilmailusta jo lapsena. Hän rakenteli lentokoneiden pienoismalleja, aloitti purjelentämisen vuonna 1937 ja hankki sen jälkeen lentolupakirjan. Hän halusi opiskella ilmailualan insinööriksi Varsovan teknillisessä yliopistossa, mutta sodan sytyttyä syyskuussa 1939 hän joutui pakenemaan äitinsä ja siskonsa kanssa Ruotsin kautta Englantiin. Siellä hän alkoi opiskella arkkitehtuuria Cambridgen yliopiston Newnham Collegessa.
Elämä > Sotavuodet

Yhdistyneen kuningaskunnan ilmavoimien lentokoneita siirtolentämään perustettiin helmikuussa 1940 Air Transport Auxiliary (ATA) -joukot. Ilmailusta kiinnostunut Piłsudska haki mukaan, mutta häntä ei aluksi hyväksytty. Lentäjien tarve kuitenkin kasvoi sodan edetessä. ATA otti joukkoihinsa brittiläisiä naislentäjiä sodan ensikuukausista lähtien, ja ensimmäiset yhdysvaltalaiset naislentäjät saapuivat keväällä 1942. Kesäkuussa 1942 myös Piłsudska hyväksyttiin joukkoihin.
Piłsudskan esimiehet kuvasivat häntä keskimääräistä taitavammaksi lentäjäksi. Hän lensi aluksi koulu- ja pienkoneita, kunnes hänet siirrettiin lentämään hävittäjiä, kuten Hurricaneja ja Spitfireja, joka oli hänen lempikoneensa. Myöhemmin hänet ylennettiin second officeriksi, jonka myötä hän sai lentää myös suurempia kaksimoottorisia koneita, kuten Wellington- ja Mosquito-pommikoneita sekä kuljetuskoneita.